open-index/open-wikipedia-markdown huggingface dataset:
Kvantekjemi

**Kvantekjemi** er den delen av kjemien som angår anvendelse av kvantemekanikk til beskrivelsen av kjemiske systemer (molekyler og faste stoffer). Dette kan for eksempel være beskrivelse av elektronstruktur og energi. Disse resultatene brukes som bakgrunn for å beregne kjemiske egenskaper. Slike beregninger kan være ekstremt ressurskrevende, særlig for nøyaktige beregninger på store molekyler eller kondenserte systemer. I prinsippet kan alle observerbare størrelser bestemmes – deriblant energinivåer, dipolmomenter, likevektsgeometrier (bindingsvinkler og bindingsavstander) og vibrasjonsfrekvenser. Detaljerte modeller for reaksjoners forløp (reaksjonsmekanisme og -dynamikk) kan også beregnes med kvantekjemiske metoder.

Sentral i kvantekjemien er Born-Oppenheimer-tilnærmelsen, som antar at elektronenes og atomkjernenes bevegelser er uavhengig. Rent kvantefysiske fenomener, som for eksempel kvantetunnelering, vil dermed ikke bli beskrevet ved kvantekjemi, noe som blant annet gjør at infrarødspekteret for ammoniakk ikke kan beregnes eksakt.
Ringeriksfossen

**Ringeriksfossen** er en foss i Muradalen i Kvinnherad kommune i Hordaland. 

Fallet består av to store fall, det største på rundt 100&nbsp;meter. Etter det første fallet følger en rekke kaskader, før fossen igjen danner et fall på rundt 100&nbsp;meter. 

Fossen blir noen steder omtalt med mye større fallhøyde, noe som sannsynligvis representerer den fallhøyden i elva som kan utnyttes til produksjon av vannkraft. 

## Se også
*Liste over norske fosser

## Eksterne lenker
* Ringeriksfossen på World Waterfall Database
Strand-Ulv

**Idrettslaget Strand-Ulv** er et norsk idrettslag, stiftet i 1970, på Hatlestrand, Ølve og Varaldsøy. Laget organiserer idretter som volleyball, fotball og orientering.

## Anlegg

### Strand-Ulv idrettsbane
18. oktober 2014 ble den nye idrettsbanen til Strand-Ulv i Ølve åpnet. Spilleflaten ble oppgradert med kunstgress og flomlys ble installert.

## Referanser
Vidfoss

**Vidfoss** er en foss i Hildal i Ullensvang kommune i Vestland. Den ligger i Sandvedalselvi, ei sideelv til Opo, rundt tre kilometer sør for Sandvevatnet.

## Se også
*Liste over norske fosser

## Eksterne lenker
* Vidfoss på World Waterfall Database
Stølsmaradalsfossen

**Stølsmaradalsfossen** er en foss i Utladalen i Årdal kommune i Sogn og Fjordane. Fossen ligger bare et par kilometer nord for den mer kjente Vettisfossen. 

## Se også
*Liste over norske fosser

## Eksterne lenker
* Stølsmaradalsfossen på World Waterfall Database
* Bilde av fossen
Vitamin E

**Vitamin E** (eller **E-vitamin**) er en gruppe av fire tokoferoler (α,β,γ,δ) og fire tokotrienoler (α,β,γ,δ) der α-tokoferol er mest biologisk aktiv. I et vanlig nordamerikansk måltid er det γ-tokoferol man får mest av. Vitamin E er en antioksidant som antagelig virker ved å stabilisere cellenes umettede lipider mot oksidasjon og holde visse Fe-Se-grupper redusert. 

Ved mangel kan det opptre fertilitetsforstyrrelser, muskeldegenerasjon m.m. Det kan også føre til forstyrrelser i nervesystemet, som for eksempel balanse- og synsforstyrrelser. Behovet for vitamin E øker med alderen. Grunnen til dette er at vitamin E beskytter kroppens celler ved nedbrytelse av spesielt skadelige stoffer fra stoffskiftet, som også øker med alderen. Anbefalt daglig tilførsel er  α-tokoferol for voksne kvinner og  for menn. Vitamin E finnes i mange næringsmidler. Hvetekimolje er en særlig rik kilde. Andre planteoljer, margarin, egg, smør og fisk inneholder også mye vitamin E. 

Vitamin E fungerer ikke mot slag, slik man tidligere har antatt.

### Biologisk Aktivitet
Om man tar utgangspunkt i α-tokoferol i biologisk aktivitet kan vi måle hvor aktive de andre E-vitaminene er i kroppen.
* `'''Tokoferoler                   Aktivitet i forhold til α-tokoferol  '''`

* `'''RRR-α-tokopherol              1,0'''` 

* `'''RRR-β-tokopherol              0,5'''` 
* `'''RRR-γ-tokopherol              0,1'''` 
* `'''RRR-δ-tokopherol              0,03'''` 
* `'''RRR-α-tokotrienol             0,3'''` 
* `'''RRR-β-tokotrienol             0,05'''` 
* `'''RRR-γ-tokotrienol            <0,05'''` 
* `'''RRR-δ-tokotrienol            <0,05'''` 
* `'''Syntetisk α-tokopheryl acetat 0,74'''`

## Referanser
Etah (distrikt)

**Etah** (hindi: एटा ज़िला, urdu: ایٹا ضلع) er et distrikt i den indiske delstaten Uttar Pradesh. Distriktets hovedstad er Etah. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 15,24 % av befolkningen.

Barn i alderen 0 til 6 år utgjorde 15,77 % i 2011 mot 19,72 % i 2001. Antallet jenter i den alderen per tusen gutter er 880 i 2011. 
## Referanser


## Eksterne lenker
*
Joseph W. Barr

**Joseph Walker Barr** (født 17. januar 1917 i Vincennes i Indiana, død 23. februar 1996 i Playa del Carmen i Mexico) var en amerikansk forretningsmann og demokratisk politiker kjent som USAs 59. finansminister under president Lyndon B. Johnson.

Barr ble uteksaminert fra DePauw University i Indiana i 1939 og avla sin masteroppgave i samfunnsøkonomi ved Harvard University i 1941. Etter dette tjenestegjorde han for United States Navy i perioden 1942 til 1945 under andre verdenskrig, og ble belønnet med Bronze Star Medal for å ha vært delaktig i å ha senket en tysk undervannsbåt utenfor kysten av Anzio i Middelhavet.

Etter krigen returnerte han til USA hvor han ble involvert i en rekke ulike bransjer som kornsiloer, teater, eiendom og forlag. Han ble valgt som demokrat til kongressen i perioden 1959 til 1961. Han tapte senere gjenvalget og ble utnevnt til assistent for kongressens relasjoner til landets finansdepartement før han i 1963 ble utnevnt til styreleder for Federal Deposit Insurance Corporation. Fra 1965 til 1968 var han undersekretær i finansdepartementet før han den 21. desember 1968 ble utnevnt til finansminister av daværende president Lyndon B. Johnson, et verv som kun varte til den 20. januar 1969 og som er den korteste embedsperioden av alle finansminstere i USA.

Barr ble senere president og styreleder i American Security and Trust Company fra 1969 til 1974, samt styreleder i Federal Home Loan Bank of Atlanta fra 1977 til 1981. Han døde den 23. februar 1996 i Playa del Carmen i Mexico.

## Referanser


## Eksterne lenker
* 
* 
*  Treas.gov – Joseph W. Barr (1968–1969)  – Biografien til Barr hos U.S. Department of the Treasury.
Volefossen

**Volefossen** er en foss i Oldedalen i Stryn kommune i Sogn og Fjordane. 

Fossen er synlig fra veien til Briksdalsbreen, og består av tre deler, en bratt hestehale og så en ny hestehale hvor rundt 185&nbsp;meter er loddrett fall. Fossen ender med en kaskadefoss på rundt 150&nbsp;meter ned til Briksdalselva. Fossen får vann fra Flatebreen.

## Se også
* Liste over norske fosser

## Eksterne lenker
* 
* Volefossen på World Waterfall Database
Skålefossen

**Skålefossen** er en foss i Bødalen i Stryn kommune i Sogn og Fjordane, med en fallhøyde på rundt 400&nbsp;meter. Fossen får vann fra Skålebreen gjennom flere små bekker.

## Se også
*Liste over norske fosser

## Eksterne lenker
* Skålefossen på World Waterfall Database
Grønnblodskink

**Grønnblodskink** er en skink, som utmerker seg ved å ha grønt blod. Denne egenskapen deler den med de andre medlemmene i slekten *[[Prasinohaema]]*. Denne arten har utviklet festeskiver på tærne, som ligner på dem en finner hos mange gekkoer og anoleøgler.

## Eksterne lenker
* 
* Pacific Biodiversity Infomation Forum - ''Prasinohaema virens''
Ædnafossen

**Ædnafossen** er en foss på vestsiden av Sørfjorden i Ullensvang kommune i Vestland. Hovedfallet er 175&nbsp;meter høyt og rundt 130&nbsp;meter bredt. Fossen kan ses fra riksvei 13 på motsatt side av fjorden.

## Se også
*Liste over norske fosser

## Eksterne lenker
* Ædnafossen på World Waterfall Database
* Bilde av fossen
Skeidslåfossen

**Skeidslåfossen** er en foss i Nysetelvi i Årdal kommune i Sogn og Fjordane. Vannføringen er utbygd til vannkraftproduksjon i Naddvik kraftverk og fossen er i dag tørrlagt mesteparten av året.

## Se også
*Liste over norske fosser

## Eksterne lenker
* Skeidslåfossen på World Waterfall Database
Sværen (Sogndal)

**Sværen** er en grend i Sogndal kommune, Vestland. Den starter ved Sværafjorden og fortsetter et stykke oppover dalføret fra fjorden.

Dalføret fortsetter til Sværaskaret som er et populært turmål fra Gaularfjellet. Det er planlagt bygging av kraftverk i Sværelvi som starter i Skardvatnet, 740 moh.

## Referanser
Sekundærbegravelse

**Sekundærbegravelse** er et begrep som benyttes faglig innen arkeologien, men også godt kan benyttes allment om tilfeller (enkelttilfeller eller kulturelt/religiøst begrunnede skikker) der en avdøds levninger etter en tid tas opp eller frem fra graven og så begraves eller bisettes på nytt. I noen kulturer var og er sekundærbegravelser en allmenn norm, eller i alle fall for utvalgte avdøde. Når ben legges i ossuarier dreier det seg nesten alltid om en sekundærbegravelse.
Raudfossen

**Raudfossen** er en foss i elva Ekso i Vaksdal kommune i Hordaland. Den har en fallhøyde på 16 meter. Enkelte steder oppgis feilaktig en fallhøyde på 300 meter, men dette beror på en sammenblanding av tall.

## Se også
*Liste over norske fosser

## Referanser
Berdalsfossen (Eidfjord)

**Berdalsfossen**, også kalt *Beraskådalfossen* og *Bjørnafossen*, er en foss i Hjølmadalen i Eidfjord kommune i Hordaland. Den ligger i elva Berdølo, ei sideelv til Veig, og består av en rekke bratte kaskadefall.

## Se også
*Liste over norske fosser

## Eksterne lenker
* Berdalsfossen på World Waterfall Database
Maiken Ahnger

**Maiken Ahnger Myklebust** (født 1972) fra Søgne i Vest-Agder er underholdningsartist, sanger, tekstforfatter og komponist. Hun samarbeidet med Kai Stokkeland fra 2004 til 2014, med blant annet sceneshow og CD-utgivelse.

Ahnger er mest kjent for sine mange kvinnekarakterer som hun bruker både på scenen og i TV-innslag. Musikalsk er sangene i country/pop-sjangeren, og sangtekstene er humoristiske og synges på sørlandsdialekt. Hun opptrer hovedsakelig med skreddersydde underholdningsshow som består av humoristiske sanger og revysketsjer.

## De mange kvinnekarakterer

## Utgivelser/oppsetninger
* Maiken Ahnger –  CD (1997)
* *Reke rundt på loffen* – CD (2005)
* Søgnerevyen
* *Dommer i Idol* – skoleforestilling (2006)
* *Revycabaret uten grenser* (2007)
* Sangtekster, triks og metoder – bestillingsshow til Sørlandets humorstevne (2008)
* 2.-plass i kåringen av «Sørlandets morsomste» (2010)
* Sommerrevyen i Mandal (2014)
* Instruktør og tekstforfatter for Lindesnesrevyen (2016)

## Referanser


## Eksterne lenker
* 
*
Odda Rutebuss

**Odda Rutebuss** er et norsk busselskap grunnlagt i 1924.  Selskapet drev tidligere med rutebusskjøring, men har nå bare turbussdrift etter tap i anbudsrunder.

## Referanser


## Eksterne lenker
* Hjemmeside
Pilibhit (distrikt)

**Pilibhit** (hindi: ज़िला पीलीभीत, urdu: ضلع پیلی بھیت) er et distrikt i den indiske delstaten Uttar Pradesh. Distriktets hovedstad er Pilibhit. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 17,43 % av befolkningen.

Barn i alderen 0 til 6 år utgjorde 14,58 % i 2011 mot 19,73 % i 2001. Antallet jenter i den alderen per tusen gutter er 940 i 2011. 

## Referanser


## Eksterne lenker
*
Ryfossen (Vang)

**Ryfossen** er en foss ved Ryfoss i Vang kommune i Innlandet. Sørsiden av fossen ligger i Vestre Slidre.

## Se også
*Liste over norske fosser
Tveitafossen

**Tveitafossen** er en foss i Husedalen i Ullensvang kommune i Vestland. Den er en av fire store fosser i elva Kinso.

## Se også
*Liste over norske fosser

## Eksterne lenker
* Tveitafossen på World Waterfall Database
* Bilde av fossen
Obrint Pas

**Obrint Pas** (grunnlagt 1993) er en katalanskspråklig musikkgruppe fra Valencia. Musikken er en blanding av rock, ska og reggae med rytmer fra det tradisjonelle valensianske instrumentet dolçaina. Tekstene i de fleste sangene går inn for om uavhengigighet for De katalanske landa (*Països Catalans*) fra Spania.

## Medlemmer
* Xavi Sarrià – Gitar og vokal
* Josep Pitarch – Bass
* Miquel Gironès – *Dolçaina*
* Marc Guardiola – Trommer
* Robert Fernández – Gitar
* Miquel Ramos – Vokal og keyboard

## Diskografi
* *La revolta de l'ànima* – 1997
* *Obrint Pas* – 2000
* *Terra* – 2002
* *La flama* – 2004
* *En Moviment! (direktealbum) + Un Poble en Moviment! (direkte-DVD)* – 2005
* *Benvingut al Paradís (CD) + Assaltant el Paradís (DVD)* – 2007

## Referanser


## Eksterne lenker
* 
* 
*
Skyrdalsfossen

**Skyrdalsfossen** er en foss i Kvinnherad kommune i Hordaland. Fossen er utbygd til produksjon av vannkraft i Mauranger kraftverk. 

## Se også
*Liste over norske fosser

## Eksterne lenker
* Skyrdalsfossen på World Waterfall Database
* Gammelt bilde av fossen
Øysterbøfossen

**Øysterbøfossen** er en foss i Øystrebøelva (Storelva) ved Ikjefjorden i Høyanger kommune i Sogn og Fjordane. 17,2&nbsp;km² av nedbørfeltet, og dermed mesteparten av vannføringen i fossen, er overført til Matre kraftverk. Det resterende uregulerte nedbørfeltet på 2,4&nbsp;km² utgjør 12% av det opprinnelige nedbørfeltet.

## Referanser


## Se også
*Liste over norske fosser

## Eksterne lenker
* Øysterbøfossen på World Waterfall Database
Akkarfjorden (Kvaløya)

**Akkarfjorden** (nordsamisk: *Àhkàrvuotna*) er en fjord på Kvaløya i Hammerfest kommune i Finnmark. Fjorden har innløp mellom Klokkarøya i vest og Akkarfjordnes i øst og strekker seg to kilometer nordover til stedet Akkarfjord innerst i fjorden.

Lilleøya ligger midt i fjordinnløpet. På det dypeste er Akkarfjorden 51 meter, mellom Lilleøya og Akkarfjordneset. 

Riksvei 94 går langs østsiden av fjorden, mens Fv114 går langs vestsiden.

## Referanser
Grjothøi

**Grjothøi** er et fjell i Skjåk kommune i Innlandet. Det har en høyde på  meter over havet.

## Se også
* Liste over Norges høyeste fjell

## Referanser
Akkarfjorden (Måsøy)

**Akkarfjorden** er en fjord på Hjelmsøya i Måsøy kommune i Finnmark. Fjorden har innløp mellom Finnkorneset i nord og Akkarfjordnæringen i sør og strekker seg fire kilometer sørøstover til Elvevika innerst i fjorden.

Fjorden er 37 meter på det dypeste, midt i fjorden litt innfor innløpet. Sandvikvær er et fiskevær som ligger på vestsiden av fjorden. Fra her går vika Hamna sørvestover, mens to andre viker, Sætervika og Elvevika går sørøstover. 

## Referanser
Stefan I Vojislav

**Stefan (Dobroslav) I Vojislav** var hersker i den serbske staten Duklja i høymiddelalderen, fra 1018 til 1043. Han var fetteren til Jovan Vladimir av Zeta, og grunnla Huset Vojisavljević.

Stefan kom til makten etter en midlertidig bysantinsk gjenerobring (960–1042) av serbiske områder, hvor prins Stefan var i bysantinsk fangenskap. Men han lyktes i å flykte å vant en total militære seier over bysantinerne, og gjenskapte Duklja's selvstendighet som fyrstestat. Bysants hadde stått på høyden under keiser Basileios II i 1025, men den harde skattepolitikken førte til at flere folkeslag på denne tiden gjorde opprør mot bysantinsk styre.

Stefan regjerte først fra byen Breznica, men snart fra Skadar helt i sør, som flere ganger skiftet mellom montenegrinsk og bysantinsk herredømme. Innen 1050 inkluderte staten hele kyststrekningen fra Skadar til Split. hans sønn, Mihailo, balanserte før og etter farens død mellom øst og vest ved å gifte seg med en gresk prinsesse i 1052. Balansekunsten under hans styre som prins (1050–1077) brakte midlertidig fred og økonomisk oppgang, og sikret på den måten videre vekst for den staten faren Stefan hadde gjenerobret og styrket vesentlig foør 1043. 

## Se også
* Montenegros historie
Smørholefossen

**Smørholefossen** er en foss i Vikadalen i Årdal kommune i Sogn og Fjordane. Fossen ligger i et dypt gjel like sørvest for Skeidslåfossen. Vannføringen er utbygd til vannkraftproduksjon i Naddvik kraftverk og fossen er i dag tørrlagt mesteparten av året.

## Se også
*Liste over norske fosser

## Eksterne lenker
* Smørholefossen på World Waterfall Database
Akkarfjorden (Sørøya)

**Akkarfjorden** er en fjord på Sørøya i Hammerfest kommune i Finnmark. Fjorden har innløp mellom Akkarfjordnæringen i nord og Borvikklubben i sør og strekker seg fire kilometer vestover til bygda Akkarfjord innerst i fjorden.

I tillegg til Akkarfjord ligger gårdsbrukene Ytre Akkarfjord og Bismarkvika på nordsiden av fjorden. Fjorden er 62 meter på det dypeste, om lag midt i fjorden. 

Fv112 går langs deler av fjorden.

## Referanser
Maná

**Maná** er en meksikansk musikkgruppe fra Guadalajara. Gruppa har eksistert i nesten tre tiår, og har vunnet en rekke priser, bl.a. fire Grammy Awards, fem Latin Grammy Awards, fem Premios MTV Latinoamérica, fem Premios Juventud, fem Billboard Latin Music Awards og tolv Premios Lo Nuestro. Musikkstilen deres er variert, og de har sanger i sjangerne poprock, latinopop, calypso og reggae. Maná har solgt over 20 millioner album verden over. Gruppa ble danna i 1978 under navnet *Sombrero Verde*.

## Medlemmer

*Fher Olvera (vokal, gitar og munnspill)
*Alex González (trommer, vokal og kor)
*Sergio Vallín (gitar, og kor)
*Juan Calleros (bass og kor)

## Diskografi
### Album
#### Sombrero Verde
* Sombrero verde(1981) 
* A tiempo de rock (1983)

#### Maná
* Maná (1987) (50&nbsp;000 solgte eksemplarer)
* Falta amor (1990)
* ¿Dónde jugarán los niños? (1992) (6&nbsp;000&nbsp;000 solgte eksemplarer)
* Maná en vivo (1994)
* Cuando los ángeles lloran (1995) (4&nbsp;000&nbsp;000 solgte eksemplarer)
* Sueños líquidos (1997) (6&nbsp;000&nbsp;000 solgte eksemplarer)
* Maná MTV Unplugged (1999)
* Todo Maná (2000)
* Grandes Maná (2001)
* Revolución de amor (2002)
* Esenciales - Eclipse (2003)
* Esenciales - Luna (2003)
* Esenciales - Sol (2003)
* Amar es combatir (2006) (1&nbsp;500&nbsp;000 solgte eksemplarer)
* Arde el cielo (2008)

### DVD-er
* Maná MTV Unplugged (1999)
* Maná éxitos en vídeo 
* Acceso total (2004)
* Amar es combatir (2007)  
* Arde el cielo (2008)

## Turneer
*1993-1994: *¿Dónde Jugarán Los Niños? Tour*
*1998: *Liquido Tour*
*2002–2003: *Revolución de Amor Tour*
*2007-2008: *Amar es Combatir Tour*

## Eksterne lenker
* 
* 
* 
* Bilder av Maná
Shahjahanpur (distrikt)

**Shahjahanpur** (hindi: शाहजहांपुर जिला) er et distrikt i den indiske delstaten Uttar Pradesh. Distriktets hovedstad er Shahjahanpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 19,70 % av befolkningen.

Barn i alderen 0 til 6 år utgjorde 16,27 % i 2011 mot 19,70 % i 2001. Antallet jenter i den alderen per tusen gutter er 897 i 2011. 

## Referanser


## Eksterne lenker
*
Mihailo I av Duklja

**Mihailo I Vojislav** var hersker i den montenegrinske staten Duklja i høymiddelalderen, først som storfyrste fra 1050 til 1077, deretter som konge fra 1077 til 1081. Han etterfulgte sin far Stefan I Vojislav, som hadde gjenerobret Duklja fra bysantinerne i 1042, og skapte en stor fyrstestat på Balkan.

Av Stefans statsarv videreførte Mihailo I styret til det nystiftede Huset Vojisavljević, og ble den første serbiske eller montenegrinske herskeren som oppnådde opmfattende, internasjonal anerkjennelse av staten. Med internasjonal støtte fra blant annet Paven, lot Mihailo seg utrope til den første konge av Duklja i 1077.

Mihailo I balanserte før og etter farens død mellom øst og vest ved å gifte seg med en gresk prinsesse i 1052. Balansekunsten under hans styre som prins brakte midlertidig fred og økonomisk oppgang, og sikret på den måten videre vekst for den staten faren Stefan hadde gjenerobret og styrket vesentlig før 1043. 

Mihailo støttet flere sørslaviske opprør mot bysantinerne, og hans sønn (og senere arvtaker) Konstantin I Bodin var tidvis krigsfange i bysantinsk fangenskap, men klarte også en tid å bli tsar av Bulgaria (som Peter III av Bulgaria). For å overvinne bysantinerne måtte Mihailo i stadig større grad inngå allianser med Pavedømmet, og med normannerne i Sør-Italia, som han knyttet bånd med gjennom sønnen Konstantins ekteskap. 

Mihailo døde i 1081, etter drøye 30 års styre. Sveti Mihailo-kirken i Ston nord for Dubrovnik er en arv etter Mihailo, den innehar et freskomaleri av herskeren som er det første portrett vi har av en sørslavisk hersker. 

## Se også
* Montenegros historie

## Referanser
7,7 × 58 Arisaka

**7,7 × 58 Arisaka** er en japansk patron for rifle.

Patronen ble laget for Type 99 LMG maskingeværet og Type 99 riflen. Patronen skulle erstatte den aldrende 6,5 x 50 mm Arisaka patronen. Andre verdenskrig satte en effektiv stopper for dette, og begge våpen i respektive kaliber forble i bruk gjennom hele krigen.

## Se også
* Liste over patrontyper

## Kilder
* Guns & Ammo magazine, Oktober 2008
Kjerringi

**Kjerringi** er et fjell mellom Årdal og Luster kommuner i Sogn og Fjordane. Det er en del av Maradalstindane, mellom Maradalen i Luster i nord og Midtmaradalen i Årdal i sør. Fjellet har en høyde på  meter over havet.

## Se også
* Liste over Norges høyeste fjell
* Liste over fjell i Skandinavia

## Referanser
Mannefjorden

**Mannefjorden** er en fjord i Mandal i Lindesnes kommune i Agder. Fjorden har innløp fra Skagerrak og strekker seg om lag fem kilometer nordover mot Mandal by.

Ryvingen fyr ligger på østsiden av innløpet til fjorden, rett sør for Skjernøya. Andre øyer på østsiden er Ferøy, Stussøy og Gismerøya, som har bruforbindelse over til fastlandet ved Kleven. På vestsiden ligger øyene Storøy, Mannevær, Hatholmen, Risøya og Aspholmen. 

I sentrum av Mandal munner Mandalselva ut i Mannefjorden. 

## Referanser


## Eksterne lenker
*
Mannfjorden

**Mannfjorden** (lulesamisk: *Spællá*) er en arm av Tysfjorden i Nordland. Den strekker seg rundt 13 kilometer sørøstover til den avfolkede grenden Mannfjorden.

Fjorden har innløp mellom grendene Tørrnes (*Durrá*) i nord og Tjårrnes (*Tjårro*) i sør og går i østlig retning til Kvassvikodden, hvor den svinger sørover. Mellom innløpet og odden ligger Kvassvika (*Gárjjelluokta*) på sørsiden. Ved Eidneset svinger fjorden igjen i østlig retning inn mot fjordbunnen. På østsiden av fjorden går den store Muskvika inn mellom Forneset og Muskeneset. Innerst i vika ligger gården Musken (*Spællámåsske*) ved utløpet til Muskvikelva. 

Gårdene langs Mannfjorden er i dag avfolket. Det er ingen vei- eller rutegående båtforbindelser i eller langs fjorden.
__NOTOC__
## Se også
*Mannfjordbotn naturreservat

## Fotnoter



## Referanser




## Eksterne lenker
* Lokalavisa Nord-Salten 15. nov. 2009 – Praktverk om stedsnavn i Mannfjorden . Besøkt 19.02.2012.
Lvov-Sandomierz-offensiven

**Lvov-Sandomierz-offensiven** (russisk: Львовско-Сандомирская стратегическая наступательная операция) var en større militæroperasjon fra Den røde armé for å tvinge tyske tropper ut fra Ukraina og den østlige delen av Polen. Offensiven startet i midten av juli 1944. Styrkeforholdet var betydelig jevnere enn lengre nordpå, hvor sovjeterne med operasjon Bagration hadde kastet tyskerne ut av Belarus og påført dem uopprettelige tap ved å ødelegge mesteparten av armégruppe sentrum. Sovjeternes fremgang var da også atskillig langsommere. Ved utgangen av august hadde Den røde armé likevel nådd sine mål.

Offensiven var tredelt:

* Lvov-offensiven 13. juli – 27. juli
* Stanislav-offensiven 13. juli – 27. juli
* Sandomierz-offensiven 28. juli – 29. august

Lvov-Sandomierz-offensiven blir oftest overskygget av den enorme suksessen til operasjon Bagration.

## Litteratur
* Glantz, David M. & House, Jonathan. (1995), *When Titans Clashed: How the Red Army Stopped Hitler*, Lawrence, Kansas: University Press of Kansas, .
* Hinze, Rolf. (2006) *To the Bitter End: The Final Battles of Army Groups A, North Ukraine, Centre, Eastern Front 1944-45*
Brasils Grand Prix 2001

**Brasils Grand Prix 2001** var et Formel 1-løp arrangert den 1. april 2001 på Autódromo José Carlos Pace i Brasil. Det var det tredje løpet i Formel 1-sesongen 2001.

## Klassifisering
### Løpet

**Noter til tabellen:**
# Dette var Nick Heidfelds første pallplassering.

## Referanser
Svartegga

**Svartegga** er et fjell i Fjord kommune i Møre og Romsdal. Det har en høyde på 1&nbsp;936,4 moh.

Den høyeste toppen blir kalt Store Svartegga, mens de andre toppene er Søndre Svartegga (1&nbsp;866 moh) og Nordre Svartegga (1&nbsp;718 moh).

## Se også
* Liste over Norges høyeste fjell
* Liste over fjell i Skandinavia

## Fotnoter


## Referanser
Konstantin I Bodin

**Konstantin I Bodin Vojislavljević** var konge av den montenegrinske middelalderstaten Duklja fra 1081 til 1101, og en tid også tsar av Bulgaria som Peter III av Bulgaria, i året 1072 etter en militær seier over bysantinerne.

Konstantins far Mihailo I Vojislav var hersker i Duklja fra 1050 til 1081. Under hans styre førte Duklja en ekspansiv frigjøringskamp mot bysantinerne, og måtte etterhvert knytte seg tettere til Paven og Normannerne i Sør-Italia, blant annet gjennom sønnen Konstantins ekteskap. 

Mihailo I balanserte dyktig mellom stormaktene og sikret og videre vekst for det nye kongedømmet. I 1072 gjorde bulgarske stormenn i Skopje opprør mot bysantinerne og spurte Mihailo Is sønn Konstantin – som hadde bulgarsk mor – om å lede opprørskrigen. En kort periode i 1072 som bulgarsk tsar endte med bysantinsk gjenerobring samme året, blant annet ved hjelp av bulgarske forrædere. Konstantin ble tatt til fange, men ble reddet av sjømenn fra Venezia i 1078, og etterfulgte faren Mihailo som Dukljas konge i 1081.

Konstantin var gift normannisk, men støttet også av og til bysantinerne mot Normannerne. Balansegangen ble alt i alt ganske vellykket. I 1089 støttet Konstantin Pave Urban II, og som takk ble Bar opphevet til erkebispesete. Et bysantinsk hevntog 1089–1091 lyktes nesten med å utslette Duklja og ta Konstantin til fange for andre gang. I Duklja brøt det ut feider og borgerkrig, men Konstantin lyktes med Kirkens hjelp å holde staten samlet.

Sønnen Mihailo II av Duklja etterfulgte faren Konstantin ved hans død i 1101 (eller kanskje 1108). Etter ett år gled makten over til broren Dobroslav II av Duklja, også han en sønn av Konstantin.

## Se også
* Montenegros historie

## Referanser
Brasils Grand Prix 2000

**Brasils Grand Prix 2000** var et Formel 1-løp arrangert den 26. mars 2000 på Autódromo José Carlos Pace i Brasil. Det var det andre løpet i Formel 1-sesongen 2000. Løpet ble vunnet av Ferraris Michael Schumacher, foran Giancarlo Fisichella og Heinz-Harald Frentzen.

## Klassifisering
### Løpet

## Referanser
Sandåtinden

**Sandåtinden** er et fjell i kanten av Sandåbreen, sørvest for Skridulaupen i Skjåk kommune i Innlandet. Toppen har en høyde på  meter over havet.

Berggrunnen består av granittisk gneis.

## Se også
* Liste over Norges høyeste fjell
* Liste over fjell i Skandinavia

## Fotnoter



## Referanser
Lucknow (distrikt)

**Lucknow** (hindi: लखनऊ ज़िला, urdu: لکھنؤ ضلع) er et distrikt i den indiske delstaten Uttar Pradesh. Distriktets hovedstad er Lucknow. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 66,20 % av befolkningen.

Barn i alderen 0 til 6 år utgjorde 11,37 % i 2011 mot 15,02 % i 2001. Antallet jenter i den alderen per tusen gutter er 915 i 2011. 

## Referanser


## Eksterne lenker
*
Haruspex

**Haruspex** (flertall *harispices*) var en etruskisk prestetype som også hadde stor betydning på den romerske statskult lenge etter at den etruskiske sivilisasjon og kultur var forsvunnet. Blant hettittene og babylonerne fantes det en lignende prestefunksjon, og ritualene kan derfor opprinnelig ha kommet fra samme område.

En haruspex tok varsler og fortolket dem ut fra særlige systemer som var overlevert fra forgjengerne. Et av dem var lesning av dyreinnvoller, spesielt leveren, som på gresk ble kalt *hepatoskopi* («lever-skue»). Til dette benyttet presten antagelig en modell av en lever som var framstilt i leire eller metall. Flere slike modeller er blitt funnet i arkeologiske utgravninger, blant annet i italienske Piacenza i 1877. Denne modellen av bronse hadde etruskiske inskripsjoner av guder for hvert område på leveren. Kunnskapen om haruspex finnes i boken *Libri Tagetici* som er en samling tekster tilskrevet guden Tarchies (latin *Tages*) i den etruskiske mytologien.

Haruspices ble ofte benyttet av romerske myndigheter som varseltydere og embetsmenn og generaler fikk gjerne knyttet en haruspex til seg som fungerte som en religiøs rådgiver i deres arbeid. Dette embetet var arvelig og kun forbeholdt visse slekter. I tillegg fantes de spåmenn som stilte sine evner til rådighet for private, disse ble også kalt for haruspices, men disse ble gjerne betraktet med mistenksomhet fra offisiell side, og de romerske myndighetene forsøkte flere ganger å begrense deres aktiviteter eller forby dem helt.

Under ritualene ble følgende ritualer lest opp:
# TULAR EISNA SATH! 
# TA SACNI!  
# AC EISI NERICN VACL!  
# APLU! THUI SRENAR TEV! 
# FLERCHVA RATUM TUR!  
# IKAN NETSVIS ALPNU APLUS TURUCE.  
# VERS RACHTI!  
# TURMS HATHRTHI!  
# THUI MUR TEVC SRENARTN! 
# TURMS THUNZ: SUTH! 
# TURMS ESLZ: ZICH!  
# TURMS CIZ: MINI TES! 
# NETSVIS SACCE!  
# ZERI UTU RATUM! 
# EISAR IPA LUCAIR THUI UTICE!

## Se også
* Piacenzas lever, etruskisk bronsemodell av en sauelever

## Eksterne lenker
* Haruspices, artikkel i *Smith's Dictionary of Greek and Roman Antiquities*
* Figurine of Haruspex, 4th Cent. B.C. Vatican Museums Online, Gregorian Etruscan Museum, Room III
Alvøy

**Alvøy** kan vise til:

* Alvøyna (Øygarden), ei øy i Øygarden kommune i Hordaland
* Alvøyna (Sund), ei øy i Sund kommune i Hordaland
* Alvøen eller Alvøy – et område og en gård ved Vatlestraumen i Laksevåg i Bergen kommune i Hordaland
Tarchies

**Tarchies** er i etruskisk mytologi visdommens gud, og på latin ble navnet hans stavet *Tages*.

Han viste seg når markene skulle pløyes og lærte etruskerne om spådommer og å lese varsler. Han er enten sønn eller sønnesønn av Tinia (tilsvarende romerske Jupiter og greske Zevs), eller han ble født direkte fra en nypløyd åker. Han er avbildet med to slanger som føtter , og noen kilder hevder at han var en daimon.

## Referanser


## Se også
* Haruspex
Justice (avis)

***Justice*** var en ukeavis i Storbritannia som ble utgitt fra 1884 til 1933. I begynnelsen var avisen partiorganet til  den sosialdemokratiske føderasjon.

Avisen ble første gang utgitt i januar 1884, samtidig som *den demokratiske føderasjon* skiftet navn til den sosialdemokratiske føderasjon etter en sammenslåing med Arbeidernes frigjøringsliga. Mange utgaver av avisen utkom sammen med byline «Organet for sosialdemokrati».

Avisens første redaktør var i Henry Hyndman. Den ble senere redigert av Henry Hyde Champion, Ernest Belfort Bax, deretter i mange år av Harry Quelch, og til slutt av Henry W. Lee.

Avisen publiserte en rekke arbeider av blant annet Pjotr Kropotkin, Edward Aveling og Alfred Russel Wallace.

I 1911 ble det partiorganet til det britiske sosialistpartiet, og deretter i 1916 avisen til det nasjonale sosialistiske parti. Etterhvert som det sistnevnte partiet stort sett var blitt absorbert av Labour Party, skiftet avisen i 1925 navn til «sosialdemokraten» *(Social Democrat)* og ble en månedlig publikasjon frem til dens  nedleggelse i 1933.

## Litteratur
* Deborah Mutch: *English Socialist Periodicals, 1880&ndash;1900: a Reference Source*, Ashgate Publishing, Ltd., 2005, ISBN ISBN 075465205X
Lublin-Brest-offensiven

**Lublin-Brest-offensiven** (russisk: Люблин‐Брестская наступательная операция) var en del av hovedoffensiven operasjon Bagration som sovjetiske styrker gjennomførte for å drive ut tyske styrker fra det østlige og sentrale Polen. Offensiven ble gjennomført av den venstre (sørlige) flanken til den 1. hviterussiske front og fant sted i juli 1944. På tysk side ble den møtt av armégruppe Sør Ukraina og armégruppe sentrum.

Mandag 24. juli inntok 2. panserarme (under Bogdanov) og 8. gardearme (under Tsjujkov) Lublin, det var den første polske storbyen som ble frigjort. Bialystok ble frigjort 27. juli, og Brest-Litovsk den 28.

Operasjonen ble gjennomført samtidig med flere andre offensiver, særlig Lvov-Sandomierz-offensiven fra 1. Ukrainske front i sør, begge offensiver startet uker etter den suksessfulle operasjon Bagration i nord som drev tyske styrker ut fra det meste av Hviterussland.

Etter at offensiven hadde nådd sine mål, fortsatte fremrykkingen mot den polske hovedstaden Warszawa. De sovjetiske styrkene forholdt seg imidlertid passivt overfor Warszawaoppstanden, noe som har blitt sterkt kritisert i ettertiden. Stalin og den sovjetisk ledelsen har blitt beskyldt for med vilje å ha holdt tilbake hjelp til opprørerne inne i Warszawa. Sovjetiske historikere  har hevdet at strategiske og operative omstendigheter (blant annet kraftig tysk motstand mot sovjetisk forsøk på fremrykking) hindret den røde armé å bistå opprørerne.

## Referanser
Condensation-algoritmen

**Condensation algoritmen** fra **Con**ditional **Dens**ity Propag**ation** er en algoritme til bruk innen datasyn. Formålet med algoritmen er å kjenkjenne objekter ved hjelp av et kamera og kunne følge disse objektene når det beveger seg rundt i et rotete og uoversiktlig område. Å kunne følge (track) ting som f.eks en bil som beveger seg på en vei eller en gjenstand som flytter seg i skjermbildet når kameraet beveger seg, er et grunnleggende problem innen datasyn. 

Å skille ut pikslene i bildet som utgjør akkurat dette objektet er første steg i å identifisere hva objektet er, og dermed et grunnlag for bildegjenkjenning. Dette er en vanskelig oppgave og Condensation er en algoritme som prøver å angripe dette problemet.

Algoritmen ble beskrevet av Isard og Blake i 1998. Et interessant aspekt ved den er at den tar ikke inn hver eneste pixel som innputt. Isteden velges piksler fra bildet tilfeldig og bare noen av disse blir behandlet. Algoritmen jobber med flere "hypoteser" om hvor forskjellige ting beveger seg, disse med varierende sannsynliget. Sannsynlighetsaspektet ligger i bunnen fra pikslene velges ut.

## Eksterne lenker
* Condensation  homepage
* Condensation - conditional density propagation for visual tracking, av Michael Isard og Andrew Blake (International Journal of Computer Vision 29(1):5-28, August 1998)
Alvøyna (Sund)

**Alvøyna** er en liten øy i Øygarden kommune i Raunefjorden i Vestland fylke. Øya ligger øst for Tyssøy og noen hundre meter sør for Bjorøy i samme kommune, og halvannen kilometer vest for Bergen lufthavn, Flesland.

Alvøyna er navnet på en annen øy i samme kommune. Disse to øyene ligger bare noen få mil fra hverandre og fra Bergen sentrum. 

Navnet kommer av gammelnorsk «alfr» i betydningen grus. 

## Se også
* Alvøen eller Alvøy er navnet på et område og en gård ved Vatlestraumen i Laksevåg i Bergen kommune.
## Referanser
Promonte

**Promonte** er det tidligere navnet på et teleselskap i Montenegro, som er 100% eid av norske Telenor. Selskapet ble delprivatisert med greske eiere fra 1992, og i 1996 gikk Telenor inn på eiersiden.   Fra 2004 er selskapet heleid av Telenor,  og fra 2010 opererer også dette selskapet under merkenavnet «Telenor».

Promonte driver en operasjon hvor det tilbys mobiltelefoni, og fra 2008 bygges det ut mobilt bredbånd med teknologien HSPA (såkalt turbo-3G) over hele landet. Dette gjøres i konkurranse med det tyske selskapet T-Mobil, som gjennom oppkjøp har sikret seg det faste kobber- og bredbåndsnettet i Montenegro.

Promonte har hovedkvarter i Podgorica, og gjennom investeringen er Telenor den største utenlandske investoren i Montenegro. Administrerende direktør var Kåre Gustad fra 2004 til 2009, og Christopher Laska siden 1. januar 2009.

## Referanser


## Eksterne lenker
* promonte.com – offisiell nettside.
Undervannsfjell

**Undervannsfjell** er en stor undersjøisk landform som stiger fra havbunnen uten å nå vannoverflaten (havnivået), og er dermed ikke en øy, holme eller klippe. Undervannsfjell er typisk dannet av utdødde vulkaner som stiger brått og som vanligvis blir funnet stigende fra havbunnen til 1 000–4 000 meter i høyden. De blir ofte funnet i grupper eller som nedsunkede øygrupper. Enslige og ikke-vulkanske undervannsfjell er sjeldne. De er definert av oseanografer som uavhengige fjell som stiger til minst 1000 meter over havbunnen, karakteristisk med konisk form. Toppene finnes ofte hundrevis til tusenvis av meter under overflaten, og anses derfor å ligge innenfor dyphavet. I løpet av utviklingen over geologisk tid kan de største undervannsfjellene nå havoverflaten der bølgevirkning eroderer toppen for å danne en flat overflate. Etter at de har sunket ned og sunket under havoverflaten, kalles slike undervannsfjell med flate topper for guyot, etter den sveitsiske geografen og geologen Arnold Guyot (1807-1884).

Jordens hav inneholder mer enn 14 500 identifiserte undervannsfjell, hvorav 9 951 er undervannsfjell og 283 er guyoter, som dekker et totalt areal på 8 796 150 km2, er kartlagt, men bare noen få har blitt studert i detalj av forskere . Guyoter er mest tallrike i den nordlige delen av Stillehavet, og følger et særegent evolusjonært mønster av utbrudd, oppbygging, innsynkning og erosjon. De siste årene har flere aktive undervannsfjell blitt observert, for eksempel Kamaʻehuakanaloa (tidligere Lōʻihi) på Hawaiiøyene.

Undervannsfjell er stort sett av vulkansk opphav, slik som for eksempel Emperor Seamounts, som er en videreføring av Hawaii. Undervannsfjella har blitt formet av vulkansk aktivitet for millioner av år siden, og har siden blitt slitt ned av erosjon til de nå er under havoverflata. Den lange kjeden av øyer og undervannsfjell strekker seg tusenvis av kilometer nordøst for den store øya, og er et resultat av en plate som rører seg over et vulkansk aktivt område.

Undervannsfjell strekker seg ofte opp i øvre sjølag, og gir dermed bedre grunnlag for marint liv sammenlignet med havbunnen rundt. I tillegg til dette kan de lede næringsrike undervannsstrømmer mot overflaten. Undervannsfjell skaper dermed grunnlag for planktonvekst, og for alt over disse i næringskjeden, og bidrar til liv i et ørkenaktig åpent hav. Dette er også livsviktige stoppesteder for dyr som trekker over lange avstander, slik som for eksempel kvaler.

## Referanser


## Eksterne lenker
* SeamountsOnline, database av undervannsfjells-biologi (engelsk)
Eddie Bull

**Edward «Eddie» Theodor Bull** (1933–2007) var Norges første profilerte sprangrytter. 

Han tok flere NM-titler og vant flere kongepokaler. Han hadde også flere internasjonale plasseringer, men deltok ikke i OL, da hesten hans ble skadet den gangen det var aktuelt å delta. 

Etter at han selv la opp som aktiv konkurranserytter, ble han trener, blant annet for ponnilandslaget. Han drev ridesenteret på Nordhaug gård i Bærum i 25 år. 

Bull var i en årrekke engasjert i Norges Rytterforbund med en rekke verv, blant annet i arbeidsgruppen som forberedte etableringen av Norsk Breeders Trophy. For sin innsats i organisasjonen fikk han Norges Rytterforbunds hederstegn, og han fikk «Politihestenes Venners Hederspris». Under Oslo Horse Show i 2006 fikk han Kongens fortjenstmedalje.

## Referanser


## Eksterne lenker
* Eddie Bull fikk Kongens fortjenstmedalje (19. oktober 2006) 
* Politihestenes Venner 
* Siste dag på Nordhaug
Echo state network

**Echo state nett (ESN)** er en type rekursivt nevralt nett med et tynt sammenkoblet (sparse) skjult lag. Forbindelsene mellom nodene i det skjulte laget blir satt tilfeldig og er uforandra under trening av nettverket. 

Det spesielle med systemet er at det eneste som trenes er vektene i det siste laget. Disse er ikke rekursive (har ingen løkker) så å trene seg fram til vektene i utputtlaget er et enkelt lineært problem. Samtidig får man den ønskede ikkelineære oppførselen i det skjulte laget.

ESN brukes i dag spesielt til å jobbe med tidsserier og sanntids robotkontroll. Liquid-state machine er en lignende type nettverk og disse går gjerne under samlebetegnelsen reservoir networks. 
En måte å forstå nettverkets virkemåte er ved å se at det skjulte laget gjør en ikke-lineær mapping av inputdataene til et høydimensjonalt rom, representert ved verdien av nodene i det skjulte laget. Denne mappingen forenkler problemet med å finne enkle grenseflater, som så løses av trening av outputtlaget. På denne måten framstår ESNs virkemåte som overraskende lik den man finner hos support vector machines (SVM), en annen populær algoritme innen kunstig intelligens

## Kilder
* Herbert Jaeger and Harald Haas. *Harnessing Nonlinearity: Predicting Chaotic Systems and Saving Energy in Wireless Communication*. Science 2 April 2004: Vol. 304. no. 5667, pp. 78 – 80 DOI: 10.1126/science.1091277 PDF (preprint)
* Herbert Jaeger (2007) Echo State Network. Scholarpedia.
Elisenberg

**Elisenberg** er et nabolag i bydel Frogner i Oslo. Elisenberg nevnes ikke som et eget strøk, men kan defineres til  området hvor Elisenbergveien strekker seg fra Nobels gate til Frognerveien, i strøket Frogner.

Navnet kommer fra løkken Elisenberg og ble gitt av eieren Zahlkasserer Andreas Schaft til ære for datteren Martine Elisabeth. Løkkebygningene er fortsatt bevart og er nå kjent som Schafteløkken - og på sitt nærmeste så ligger den drøye 100 meter i luftlinje fra Elisenbergveien (mellom Bygdøy allé og Gimleveien).

Stedet blir betjent av stoppestedet Elisenberg på Frognerlinjen og har også gitt navn til en underjordisk jernbanestasjon med samme navn som aldri har blitt fullført.

Elisenberg postkontor lå fram til begynnelsen av 1980-tallet på Bygdøy allés høyeste punkt - kvartalet rundt Frogner kirke («Gimlekomplekset»).

## Litteratur
*
Cindy McCain

**Cindy Lou Hensley McCain** (født 1954) er en amerikansk forretningskvinne. Hun var gift med den amerikanske senatoren av Arizona, John McCain, fra 1980 frem til hans død i 2018. Hun er styreleder i Hensley & Co., et firma som driver med partihandel i ølbransjen. Hun er også delaktig i en rekke veldedige organisasjoner.

## Referanser


## Eksterne lenker
* 
* 
*
Bondys teorem

**Bondys teorem** er et teorem innen maskinlæringsteori, et fagfelt innen matematikk som beskjeftiger seg med algoritmer for maskinlæring.

Teoremet ble satt fram av Adrian Bondy i 1972 og er som følger:

La *C* vere en konseptklasse over et endelig domene *X*. Det eksisterer da en delmengde *S* av *X* med en størrelse som er på det meste |*C*| − 1 slik at *S* er et vitnemengde for alle konsept i *C*.

Dette impliserer at hver endelige konseptklasse *C* har dets læringsdimensjon begrenset av |*C*| − 1.
Ɩ

**Ɩ** og **ɩ** er en bokstav i det latinske alfabetet som baserer seg på den greske bokstaven iota. Den ble tidligere brukt i det internasjonale fonetiske alfabetet, men har siden blitt erstattet av tegnet **ɪ** (en liten utgave av majuskelen I). 

Denne bokstaven brukes i noen afrikanske språk, bl.a. Kabiyé, og da skrives både majuskelen og minuskelen med en liten krok, for å skille dem fra den latinske I-en. 

I Unicode kodes latinsk iota som U+0196 (&#x0196;) og U+0269 (&#X0269;).
The Star (1788–1831)

:*For en nyere avis med samme navn, se [[The Star (1888–1960)]].*

***The Star*** var en engelsk kveldsavis som kom ut i London med første utgave 3. mai 1788, opprinnelig med navnet *Star and Evening Advertiser*, og var verdens første daglige kveldsavis. Redaktør for første utgave var Peter Stuart.

Utgivelsen av avisen opphørte i 1831, da den ble slått sammen med *The Albion*.

Avisens grunnleggende sponsorer inkluderte forleggerne John Murray og William Lane fra Minerva Press.

## Referanser
Gratangen (fjord)

**Gratangen**, eller **Gratangsfjorden**, er en fjordarm av Astafjorden i Gratangen kommune i Troms. Fjorden har innløp mellom Grøsnes i nord og Hilleshamn i sør og strekker seg 20 kilometer sørøstover til bygdene Fjordbotn og Gratangsbotn i enden av fjorden.

Fjorden går først østover, men ved grenda Lavik tar den en dyp sving sørover. Litt sør for Lavik ligger grenda Hesjeberg. Begge disse ligger på østsiden. Åkenes er en annen grend litt lenger sør. Tvers over fjorden for Åkenes ligger bygda Foldvik. Her svinger fjorden østover igjen og smalner inn ved sundet Årsteinstraumen. Her ligger bygda Årstein, som er administrasjonssenteret i kommunen, på nordsiden av fjorden. Her ligger også Gratangen kirke. Fv 141 krysser dette sundet. 

Den innerste delen av fjorden, innenfor Årsteinstraumen, kalles Gratangsbotn.

Fylkesvei 825 går langs hele sørvestsiden av fjorden, mens Fv 141 går på nordøstsiden. 

## Referanser
Vitnemengde

**Vitnemengde** er et begrep innen maskinlæringsteori. La *C* vere en konseptklasse over et domene *X* og *c* et konsept i *C*. En undermengde *S* av *X* er en vitnemengde for *c* i *C* hvis *c*(*S*) verifiserer *c*. Det vil si at *c* er det eneste konsistente konsept med omsyn til *c*(*S*)). Den minste størrelsen for en vitnemengde for *c* kalles *vitnestørrelsen* eller spesifikasjonsnummeret (*specification number*) og betegnes w_C(c). Verdien \max\{w_C(c):c\in C\} kalles læringsdimensjonen til *C*.
Etnefjorden

**Etnefjorden** er en fjordarm av Ølsfjorden og Hardangerfjorden i Etne kommune i Sunnhordland. Fjorden har innløp mellom Dreganeset i Vindafjord kommune (tidligere Ølen) i sør og Børkjenesklubben i nord, og strekker seg 8,5 kilometer østover til Etnesjøen, kommunesenteret i Etne. Et stykke inn i fjorden deler den seg i to grener. Den ene går sørøstover og blir kalt Osvågen, mens den andre går nordøstover og videre inn til Etne.

Rundt Osvågen ligger det flere gårder som Osnes, Eiriksvik, Gjerdsvik og Eikanes. Ved Etnesjøen, innerst i fjorden, munner Etneelva ut. 

## Referanser


## Eksterne lenker
*
Tuchulcha

**Tulchulcha** er i henhold til etruskisk mytologi en klonisk daimon (ikke til å bli forvekslet med det kristne begrepet demon) med spisse ører (kanskje eselører), og hår dannet av slanger og et nebb (kanskje fra en gribb), og som levde i underverden tilsvarende som eller som *[[Aita]]*.

## Gud eller gudinne?
Flere forskere viser til denne guddommen som mannlig på grunn av de maskuline trekkene, eksempelvis dyrisk ansiktshår som kan minne om skjegg. I henhold til Nancy de Grummond er «Dette monsteret ofte referert til som av hankjønn, men faktisk er det meget sannsynlig av hunkjønn (eller ingen av delene) for hun bærer en kvinnes klesdrakt, har avgjort blekt, lyserød hud (sammenlignet med den standardiserte mannlige ansiktfargen til These som er rød som murstein), og synes også å ha bryster». 

Forskerne Emeline Hill Richardson, Graeme Barker og Tom Rasmussen har også kommet fram til at guddommen er av hunkjønn, men Tuchulchas klesplagg er kjent for historikere som er spesialister på antikken som en *[[chiton]]* og ble båret av både menn som kvinner. Den samme klesdrakten ble også båret av en annen mannlig guddom, Charun. Tulchulcha er også identifisert med markering av hennes slanger av typen hoggorm (*[[Hoggorm|Vipera berus berus]]*).

Den eneste kjente gjengivelsen av Tuchulcha som er identifisert er et freskomaleri fra 300-tallet f.Kr. på graven til Orcus II i Tarquinia. Guddommen framstår i en avbildning i fortellingen om These (tilsvarende greske Thesevs) som besøker underverden. Disse og hennes venn Peirithous (kun hodet hans er synlig i den bevarte delen av bildet) spiller et brettspill, beskuet av Tuchulcha.

## Referanser
Bjoafjorden

**Bjoafjorden** er en sidefjord av Halsnøyfjorden og Hardangerfjorden på fylkesgrensen mellom Hordaland og Rogaland i kommunene Kvinnherad, Vindafjord og Etne. Fjorden har innløp i nord mellom Jonasvoll ytterst på Tittelsnes i Sveio og Askeneset på Borgundøya i Kvinnherad. Fra her går fjorden 15 kilometer sør-østover på sørvestsiden av Borgundøya.

Sør for Borgundøya går det lille fjordstykket Melen østover og fortsetter frem som Skånevikfjorden. I sørøst deler Bjoafjorden seg i to grener, Etnefjorden mot øst og Ølsfjorden mot sør. Fra innløpet av Bjoafjorden til bunnen av Etnefjorden ved Etne er lengden 24 kilometer. 

Rett nord for innløpet til disse to fjordene ligger tre øyer. Romsa, som er den største av disse, ligger lengst nord. På den andre siden av Romsasundet ligger Glopsøya og lengst sør ligger Tolløya. På østsiden av disse øyene blir sundet også kalt Romsasundet, mens sundet på vestsiden av øyene heter Haugessundet etter bygden Haugsgjerd som ligger her.

Vest for Haugsgjerd, på sørsiden av Bjoafjorden, ligger de to bygdene Innbjoa og Utbjoa (Bjoa). Fra Utbjoa går det fergesamband over Bjoafjorden til Fjelberg på Fjelbergøya i Kvinnherad og videre til  Sundnes på Halsnøya. Det går og ferge til Skjersholmene på Stord.

## Referanser